"יום אחד 
אני צריך לעבור פעם על התנ"ך. 
לפחות פעם אחת בחיים..."
 

כמה פעמים אמרת לעצמך את המשפט הזה?
 
אז בינתיים ה"יום אחד" הזה, לא הגיע 

(ובינינו, הוא גם לא ממש נראה באופק)
אבל עכשיו זה אפשרי !
אם תשקיע בכל יום רק 15 דקות
אתה יכול לעשות את זה, ודי בקלות!

 

אז מה צריך לעשות?
א. לוודא שיש לך תנ"ך עם חלוקת ה"סדרים" של המסורה (ראה הסבר קצר בהמשך).
ב. להתחיל ללמוד כל יום (לא כולל שבתות וחגים) "סדר" אחד.

זהו, קצת התמדה, כמה דקות בכל יום ו...תוך שנה אתה מסיים את התנ"ך!!!
לא שווה?!?
לשם הנוחות אפשר להסתייע בטבלה המצורפת.

מומלץ: לשים תזכורת יומית בטל' הנייד כדי לא לפספס גם אם יצאת לחופשה, חו"ל, וכד' (
ואם בכל זאת פספסת יום, תוכל תמיד להשלים אותו בשבת הקרובה.

   

עוד קצת פרטים על לימוד תנ"ך יומי
 
על פי שיטת התנ"ך היומי מסתיימת קריאת התנ"ך כולו אחת לשנה.

בשבתות - אנו קוראים את התורה בבית הכנסת, לפי סדר פרשות השבוע.

בימות החול - קוראים את שאר התנ"ך (נביאים וכתובים - נ"ך), כאשר בכל יום קוראים סדר אחד.
באופן זה, קריאת התורה בשבתות וקריאת הנ"ך בימות החול, משלימות זו את זו, כך שבכל שנה מסיימים במקביל את כל התנ"ך כולו !

סימון ממוספר של הסדרים בסדר א'-ב', מופיע בתנ"ך בהוצאת "קורן" בצידו החיצוני של העמוד. 

בהוצאות אחרות, מסומנים כל הסדרים באות ס'.

פרטים נוספים, הסברים, הסכמות, לוחות להדפסה ועוד, ניתן למצוא באתר: www.TanachYomi.co.il
